Har du - eller får du frivilligt ulønnet arbejde, skal du altid udfylde blanketten Oplysninger om arbejde. Du udfylder den online, og så snart vi har den skal vi vurdere om vi kan godkende det som frivilligt arbejde.
Generelt om frivilligt arbejde
Du kan i mange tilfælde  have et frivilligt ulønnet arbejde uden modregning i din efterløn.
Som hovedregel skal det frivillige arbejde, udføres for en frivillig forening eller organisation. Du må for eksempel gerne hjælpe naboer, venner og familie, dyrke en hobby, lave humanitært arbejde, være spejderleder, lave amatørteater og deltage i skolebestyrelser eller private vagtværn. Du kan også deltage i bestyrelsesarbejdet i frivillige foreninger, så længe du ikke løser opgaver, der normalt er lønnet i den forening eller i lignende foreninger.
Men som sagt, indsend blanketten så vi kan vurdere det inden du evt. siger ja.
Du finder flere oplysninger om frivilligt arbejde i vores pjece 'Kan jeg arbejde uden modregning i efterlønnen'